বিগত ১৫-০১-২০২৫ খ্রি. তারিখে নিম্নোক্ত “Protection of Talbaria area of Mirpur Upazila & Kamorkandi area of Shelaidah Union of Kumarkhali Upazila in Kushtia District from the erosion of Padma River” প্রকল্পের Design Review প্রসঙ্গে নকশা সার্কেল-৫, কুষ্টিয়া পানি উন্নয়ন বিভাগ এবং IWM এর Study Team এর সাথে একটি সভা প্রধান প্রকৌশলী, নকশা ও গবেষণা মহোদয়ের সভাপতিত্বে তার সভাকক্ষে অনুষ্ঠিত হয়। সভায় উপস্থিত প্রতিনিধিবৃন্দের তালিকা সংযুক্ত করা হলো **(সংযুক্তি-১)**।

২। সভার শুরুতে প্রধান প্রকৌশলী নকশা ও গবেষণা মহোদয় সকলকে সভায় আগমনের জন্য স্বাগতম জানিয়ে সভার কার্যক্রম শুরু করেন।

৩। নির্বাহী প্রকৌশলী, কুষ্টিয়া পানি উন্নয়ন বিভাগ উপরোক্ত কাজের বর্তমান অগ্রগতি, বর্তমান সমস্যা এবং কেন ডিজাইন Review প্রয়োজন এ সম্বন্ধে তার যুক্তি তুলে ধরেন এবং ভিডিও চিত্র প্রদর্শন করেন।

৪। এরপর নিম্নোক্ত ইস্যুভিত্তিক আলোচনা হয় এবং তদানুসারে সিদ্ধান্ত গৃহিত হয়।

| **বিষয়** | **আলোচনা** | **সিদ্ধান্ত** |
| --- | --- | --- |
| নদীর ঢাল সংরক্ষণ ব্যবস্থা শক্তিশালীকরণ। | নির্বাহী প্রকৌশলী, কুষ্টিয়া পানি উন্নয়ন বিভাগ জানান যে, পাড় উলম্ব ভাবে ভেঙ্গে যাচ্ছে। নকশা প্রণয়নের সময় সমস্যাটি বিবেচনা করতে হবে।  IWM এর প্রতিনিধি জনাব আমিরুল ইসলাম বলেন, ১৯৯৩ সালে বর্তমান নদীটি Highway এর কাছাকাছি ছিল। পরবর্তীতে চর পড়ে নদী সামনের দিকে চলে আসে। এখন নদী ভেঙ্গে আবার পূর্বের অবস্থানের দিকে যাচ্ছে। তিনি বলেন, চরের মাটি নরম হওয়ায় মাটির shear strength অত্যন্ত কম। প্রধান প্রকৌশলী মহোদয় Bullah দ্বারো shear Pin প্রদানের মাধ্যমে মাটির shear strength বৃদ্ধির প্রস্তাব করেন। | Bullah দ্বার shear Pin তৈরি করে ঢালের strength এবং stability বাড়ানো হবে। |
| তালবাড়ীয়ায় Scour Holes Development এবং এ প্রসঙ্গে করণীয়। | তত্ত্বাবধায়ক প্রকৌশলী, নকশা সার্কেল-৫ সভায় Bathymetry জরিপ এর মাধ্যমে তিনটি বৃহৎ Scour Holes মানচিত্রের **(সংযুক্তি-২)** মাধ্যমে প্রদর্শন করেন-এ বিষয়ে কি করণীয় তা সবার কাছে জানতে চান।  তিনি প্রস্তাব করেন, GEOTUBE দ্বারা SUBMERSIBLE GROYNE তৈরী করলে FLOW তীর থেকে DIVERT করা সম্ভব। তা ব্যয় সাশ্রয়ী হবে।  প্রধান প্রকৌশলী, নকশা ও গবেষণা বলেন, ব্যয় সাশ্রয়ী হলেও বর্তমান DPP তে বিষয়টি বিবেচনায় নেওয়ার সুযোগ নেই। IWMএর প্রতিনিধি জনাব হারুন অর রশিদ এর সাথে ঐকমত্য পোষণ করেন । ব্যয় সাশ্রয়ী হলেও বর্তমান DPP তে বিষয়টি বিবেচনায় নেওয়ার সুযোগ নেই।  তত্ত্বাবধায়ক প্রকৌশলী, নকশা সার্কেল-৫ বামতীরে খননের মাধ্যমে একটি channel তৈরি করে পানি প্রবাহের ব্যবস্থা করলে তালবাড়ীয়ার ভাঙ্গনের তীব্রতা হ্রাস পেতে পারে বলে মতামত দেন।  IWM প্রতিনিধি জনাব আমিরুল ইসলাম বলেন, Satellite Image-এ যে channel দেখা যাচ্ছে তা খনন করে উন্মুক্ত করে দিয়ে তালবাড়ীয়ায় যেখানে ডান তীরের channel 360m এর মতে প্রশস্থ এমন স্থানে Dredged material দ্বারা ক্রসবাঁধ নির্মাণ করে সামনের বর্ষা পর্যন্ত monitoring এর পরামর্শ দেন। তিনি বলেন, এটা ব্যয় সাশ্রয়ী এবং টেকসই সমাধান হতে পারে।  প্রধান প্রকৌশলী, নকশা ও গবেষণা এবং IWM প্রতিনিধি জনাব হারুন অর রশিদ বলেন, বর্তমান DPP তে বিষয়টি বিবেচনায় নেওয়ার সুযোগ নেই। | প্রধান প্রকৌশলী, নকশা ও গবেষণা মহোদয় কাজের বর্তমান অগ্রগতি, DPP এর অবস্থা ইত্যাদি বিষয় বিবেচনায় নিয়ে REVETMENT ONSTRUCTION ছাড়া অন্য কোন সমাধান সম্ভব নয় বলে মতামত দেন। |
| তালবাড়ীয়ায় নির্মাণাধীন Revetment এর Design Review প্রসঙ্গে। | প্রধান প্রকৌশলী, নকশা ও গবেষণা মহোদয় বলেন, আগে যে স্থানে scour ছিল এখন তা সামনে অগ্রসর হয়েছে। যে স্থানে scour আছে সেখানে Dumping volume বৃদ্ধি করা প্রয়োজন।  IWMএর প্রতিনিধি জনাব হারুন অর রশিদ এ বিষয়ে ঐকমত্য প্রকাশ করেন।  ভবিষ্যতে scour hole বর্তমান স্থান থেকে অন্যস্থানে সরতে পারে অথবা নতুন করে scour hole তৈরি হতে পারে বলে IWM প্রতিনিধি জনাব আমিরুল ইসলাম মতামত ব্যক্ত করেন। তিনি বলেন, Adaptive Approach এ বিষয়টি সমাধান করা যেতে পারে।  তার প্রস্তাব সমর্থন করে জনাব হারুন অর রশিদ ২০ ঘনমি./মি. volume এর Geobag ঠিকাদারের Provisional sum এ অন্তর্ভূক্ত করতে বলেন।  IWM প্রতিনিধি জনাব আমিরুল ইসলাম বলেন, কাজটি চলমান অবস্থায় নিবিড় তত্ত্বাবধান রাখতে হবে।  Kushtia Morphology এর MULTI BEAM BATHYMETRY SURVEY INSTRUMENT আছে। এর দ্বারা survey করে scour hole চিহ্নিত করা যেতে পারে এবং নকশা সার্কেল এর পরামর্শমতে তা fillup করার ব্যবস্থা করা যেতে পারে। উপস্থিত সবাই এ বিষয়ে একমত পোষণ করেন। | ১। কি.মি. ৭.৯২০. হতে কি.মি. ১৩.৬৮০ মোট ৫.৭৬০ কি.মি পর্যন্ত dumping volume ৯৭ ঘনমি./মি. হতে ১১৭ ঘনমি./মি. এ বৃদ্ধি করা হবে।  ২। ২০ ঘনমি./মি. . অতিরিক্ত Geobag এ Adaptive Approach এর জন্য ব্যাবস্থা করতে হবে।  ৩। Kushtia Morphology Division নিয়মিত ৭ দিন পর পর Multi Beam Survey করে Report প্রদান করবে। সে মোতাবেক scour hole fill up অথবা অন্যান্য necessary adaption এর কাজ করা হবে। |
| Mathematical Model Update প্রসঙ্গে। | তত্ত্বাবধায়ক প্রকৌশলী, নকশা সার্কেল-৫ এর study সময় করা Mathematical Model টি Update করে বর্তমান অবস্থায় গৃহিত উদ্যোগসমূহ কতটা টেকসই হবে তা যাচাই এর প্রস্তাব দেন।  প্রধান প্রকৌশলী, নকশা ও গবেষণা মহোদয় বলেন যে, Mathematical Model Update সময়সাপেক্ষ ব্যাপার। তাই Mathematical Model Update করে Design প্রণয়ন সম্ভব নয়। তবে যেহেতু adaption এর ব্যবস্থা আছে, Mathematical Model Update করে তার ফলাফলের ভিত্তিতে প্রয়োজনীয় ব্যবস্থা নেওয়া যেতে পারে।  তিনি Field Office কে অতি সত্ত্বর Model Update এর ব্যবস্থা নিতে বলেন।  নির্বাহী প্রকৌশলী, কুষ্টিয়া পানি উন্নয়ন বিভাগ এ বিষয়ে অতি সত্ত্বর ব্যবস্থা নিবেন বলে সভায় সবাইকে অবহিত করেন। | প্রকল্প পরিচালক মহোদয় অতিসত্ত্বর Model Update এর প্রয়োজনীয় ব্যবস্থা নিবেন এবং যত দ্রুত সময়ে এর Model Update এর Result নকশা সারকেল-৫ এ প্রেরণ করবেন। |

২। সভার অন্য কোন আলাচনার বিষয় না থাকায় প্রধান প্রকৌশলী নকশা ও গবেষণা মহোদয় সকলকে ধন্যবাদ জ্ঞাপন করে সভার কার্যক্রম সমাপ্ত করেন।